بارلی گڑک

زمین دی بارلی گڑک 2666 کلومیٹر موٹی نکل تے لوۓ نال بنی اک پانی سار تہ اے۔ بارلی گڑک زمین دی پکی اندرلی گڑک دے اتے تے مینٹل دے تھلے ہوندی اے۔ ایدی اتلی ولگن زمین دی پدھر توں 2890 کلومیٹر (1800 میل) تھلے ہوندی اے۔ بارلی گڑک تے اندرلی گڑک دے وشکار وقفہ زمین دی پدھر توں نیڑے نیڑے 5،150 کلومیٹر تھلے ہوندا اے۔ بارلی گڑک دا گرمی ناپ 4400 ڈگری سینٹی گریڈ توں لے کے 6100 ڈگری سینٹی گریڈ تک ہوندا اے۔ بارلی گڑک تے اینا دبا نئیں ہوندا جے ایہ پکی ہوسکے جناں کہ اندرلی گڑک تے ہوندا اے ایس ل‏‏ ایہ پانی سار ہوندی اے۔ گرمی بار ول جان توں زمین دا اندر ہولی ہولی ٹھنڈا ہوریا اے۔

Category:جیالوجی